stanford-oval/wikipedia huggingface dataset:
רבקה צ'פטגיי
קריירה אתלטית

בשנת 2010, היא סיימה במקום ה-15 במרוץ U20 באליפות העולם ה-38 ב-Myslecinek Park בבידגושץ', פולין.  במאי אותה שנה, היא ניצחה במירוץ ל-1500 מ' ב-München Pfingstmeeting במינכן, גרמניה והגיעה למקום ה-19 במירוץ ל-800 מ' ב-Rehlingen Pfingstsportfest בריהלינגן, גרמניה. יומיים לאחר מכן,  היא השתתפה במרוץ רגנסבורג ספרקאסן-גאלה ל-1500 מטר, שם סיימה במקום ה-15. צ'פטגיי השתתף במרוץ 1500 מ' לזכר יאנוש קוסוצ'ינסקי בוורשה, סיימה במקום העשירי וניצחה במרוץ קמפלה ל-10,000 מ' בקמפלה, אוגנדה.
בשנת 2011, צ'פטגיי סיימה במקום ה-55 בגמר אליפות העולם ה-39 של IAAF. היא הגיעה למקום השני בחצי מרתון מדריד. מאוחר יותר היא סיימה במקום השלישי באליפות קמארגו הספרדית בריצת כביש 10,000 מ' בקמארגו. באותה שנה השתתפה במשחקי העולם הצבאיים בריו דה ז'ניירו CISM בתחרות ל-5000 מטר לנשים. היא הגיעה למקום השני בחצי מרתון קנטלחו, ספרד לפני שסיימה במקום העשירי במרוץ 10 ק"מ בליסבון, פורטוגל.
בשנת 2013, צ'פטגיי סיימה במקום ה-68 במרוץ הבוגרים באליפות העולם ה-40 בריצת שדה של IAAF בבידגושץ', פולין. היא גם זכתה בתחרות ה-47 של Cross Internacional Ciutat de Granollers. היא סיכמה את השנה בזכייה ב-10,000 מ' ב-Crevillente San Silvestre, ספרד. בשנת 2014, צ'פטגיי סיימה במקום ה-14 בריצת 5000 מ' במפגש איברואמריקאנו דה אתלטיסמו, ולבה, ספרד. ובמקום 8 במרוץ 3000 מטר ב-Bilbao Reunion Internacional de Atletismo, בעיר בילבאו, ספרד. היא המשיכה לזכות בסנטה פולה בריצת 10 ק"מ וסיימה במקום השלישי באליפות אפריקה בריצת שדה 2014, בקמפלה, אוגנדה.
ב-2016, צ'פטגיי סיימה במקום השלישי בחצי מרתון צ'ואנג'ואו, סין, ובמקום ה-12 בחצי מרתון שנחאי, סין ב-2017. באותה שנה היא סיימה במקום השלישי והשני במרוץ ל-5 ק"מ ו-10 ק"מ, בהתאמה, באליפות אוגנדה בקמפלה. היא סיימה את שנת 2017 במקום הרביעי בחצי מרתון ברזוויל. ב-2019, היא סיימה במקום השני בחצי מרתון אייפיג' דה דקר, דקאר ובמקום החמישי בריצת 10,000 מ' באצטדיון הלאומי מנדלה של אלופי אוגנדה, קמפלה. עקב מגבלות מגפת הקורונה COVID-19, צ'פטגיי לא רצה עד 2021, באותה שנה, היא זכתה במקומות 3 ו-5 בתחרות הפדרציית האתלטיקה של אוגנדה (UAF) הרביעית והשביעית באצטדיון הלאומי מנדלה בקמפלה, בהתאמה. היא סיימה במקום ה-47 במרתון העיר אלדורט לפני שהגיעה למקום השני בחצי מרתון קמפלה מאוחר יותר באותה שנה.
בשנת 2022, צ'פטגיי ניצחה במרתון פדובה, איטליה והגיעה למקום השני ב-10,000 מ' באליפות אוגנדה בקמפלה. באותה שנה היא קבעה שיא לאומי אוגנדי של 2:22:47 במרתון, וזכתה באליפות העולם בריצת הרים ושבילים שנדחתה משנת 2021 בצ'יאנג מאי, תאילנד.  היא סיימה את השנה במקום הרביעי במרתון ADNOC אבו דאבי. הישגים אלו הקנו לה את הכרטיס, לייצג את אוגנדה באולימפיאדת הקיץ 2024 בפריז. ב-2023 היא סיימה במקום השני במרתון פירנצה ובמקום ה-14 באליפות העולם בבודפשט ב-2023.
בשנת 2024, היא העפילה לגמר והתחרתה כנציגת אוגנדה במרתון הנשים באולימפיאדת הקיץ בפריז וסיימה במקום ה-44.
מוות ומורשת

ב-1 בספטמבר 2024, צ'פטגיי הותקפה והוצתה בביתה באנדבס, מחוז טרנס-נזואה, קניה על ידי בן זוגה. היא סבלה מכוויות שכיסו 80% מגופה, שהותירו אותה במצב רפואי אנוש בבית החולים. המשטרה הודיעה שדיקסון נדימה מרנגך, בן זוגה לשעבר, שטף אותה בבנזין והצית אותה. דווח כי מרנגך תקף אותה לאחר ויכוח על הנכס שרכשה, הוא אף אושפז לאחר שנפצע בתקיפה. צ'פטגיי מתה עקב תסמונת כשל רב-מערכתי כתוצאה מהכוויה בבית החולים בעיר אלדורט ב-5 בספטמבר 2024, בגיל 33. מרנגך מת באותו בית חולים כמו צ'פטגיי ב-9 בספטמבר לאחר שנכווה ב-40% מגופו. בזמן שמרנגך גסס, המשטרה תכננה להאשים אותו ברצח צ'פטגיי.
על פי בני משפחתה של צ'פטגיי, במהלך 2024 היא התלוננה במשטרת קניה שלוש פעמים בטענה לאיומים ואלימות מצד בן זוגה לשעבר.
מותה של צ'פטגיי הביא לתשומת לב מחודשת לאלימות מבוססת מגדר בקניה. צ'פטגיי הייתה הספורטאית השלישית בקניה שנהרגה בנסיבות דומות מאז 2021. מסע הלוויה של צ'פטגיי נערך בעיר אלדורט ב-13 בספטמבר 2024, והשתתפו בו גם פעילים שהוקיעו אלימות מגדרית. שרידיה נלקחו לאחר מכן לאוגנדה, שם נקברה בטקס צבאי כהוקרה לחיילת המצטיינת, בבוקוו ב-14 בספטמבר.
ב-6 בספטמבר 2024, ראשת עיריית פריז, אן הידלגו, הודיעה שהעיר תכבד את צ'פטגיי בכך, שתקרא לאתר ספורט על שמה. בתום מרתון הנשים באולימפיאדת הנכים, ב-8 בספטמבר, קיימה הוועדה המארגנת דקה של מחיאות כפיים לכבודה. גורמים רשמיים אוגנדים, בעיר בוקוו, הודיעו שיקראו לכביש ולאתר ספורט על שמה, בעוד שממשלת אוגנדה התחייבה לשלם כ-13,000 דולר לכל אחד משני ילדיה של צ'פטגיי.
השגים

| שנה | התחרות | מקום | הישג | מקצוע | ביצועים |
| --- | --- | --- | --- | --- | --- |
| 2010 | מרוץ קמפלה | אוגנדה אוגנדה, קמפלה | זהב 1# | 10 קילומטר | 35 min 5 s |
| 2011 | מרוץ מדריד | ספרד ספרד, מדריד | כסף 2# | חצי מרתון | 1 h 13 min 56 s |
| 2011 | מרוץ צלב סוריה (ספרד) | ספרד ספרד, סוריה (ספרד) | כסף 2# | ריצת שדה | 28 min 11 s |
| 2011 | מרוץ חוצה עמק לודיו | ספרד ספרד, לאודיו | ארד 3# | ריצת שדה | 26 min 44 s |
| 2011 | מרוץ צלב החוק | ספרד ספרד, ארנדה דה דורו | זהב 1# | ריצת שדה | 19 min 9 s |
| 2011 | המרוץ השנתי סובב העיר פונשל | פורטוגל פורטוגל, פונשל | זהב 1# | ריצת שדה | 20 min 46 s |
| 2013 | מרוץ גרנולרס קרוס | ספרד ספרד, גרנולרס | זהב 1# | ריצת שדה | 22 min 39 s |
| 2013 | מרוץ צלב החוק | ספרד ספרד, ארנדה דה דורו | זהב 1# | ריצת שדה | 19 min 15 s |
| 2014 | מרוץ חוצה זורנוצה | ספרד ספרד, אמורבייאה-אטקסאנו | כסף 2# | ריצת שדה | 24 min 2 s |
| 2021 | חצי מרתון קמפלה | אוגנדה אוגנדה, קמפלה | כסף 2# | חצי מרתון | 1 h 13 min 5 s |
| 2022 | מרתון סנט אנטוניו | איטליה איטליה, פדובה | זהב 1# | מרתון | 2 h 31 min 21 s |
| 2022 | מרתון אבודאבי | איחוד האמירויות הערביות איחוד האמירויות הערביות, אבו דאבי | 4th | מרתון | 2 h 22 min 47 s |
| 2023 | אליפות העולם באתלטיקה | הונגריה הונגריה, בודפשט | 14th | מרתון | 2 h 29 min 34 s |
| 2024 | משחקי אפריקה | גאנה גאנה, אקרה | 4th | חצי מרתון | 1 h 15 min 20 s |
| 2024 | אולימפיאדת פריז 2024 | צרפת צרפת, פריז | 44th | מרתון | 2 h 32 min 14 s |
ראו גם

העלאה על המוקד
אגנס טירופ, אצנית קנייתית, נרצחה על ידי בעלה
פוביה ממגע

פוביה ממגע מכונה גם אפפוביה (באנגלית: Hafephobia ובספרדית: hafefobia) היא פוביה נדירה הכוללת את הפחד לגעת באדם אחר או לחוש מגע מאדם אחר. זוהי הגזמה חדה של נטיות נורמליות להגן על המרחב האישי, המתבטאת כפחד מפני זיהום או פלישה למרחב האישי, ופעמים רבות מונעת מגע אפילו מאנשים מוכרים וקרובים. מקור השם הוא המילה "haphé" ביוונית, שמשמעותה מגע, והמילה "phobos" שמשמעותה פחד.
חיבוק או אפילו לחיצת יד רגילה, התנהגות ספונטנית וטבעית בחברה, יכולה לגרום לאפפוב הרגשה גרועה ביותר, ותגובות אגרסיביות ולא רציונליות.
גורמים

יש אנשים שנולדים עם אפופוביה כהפרעה על הספקטרום האוטיסטי, בעוד שאחרים עשויים לפתח את זה במשך חייהם, בעיקר לאחר ניסיון רע. במקרים נדירים יותר, היא גורמת לתגובה התנהגותית קיצונית למגע. לפעמים, הפחד מוגבל באופן ספציפי, או בעיקר, למגע על ידי אנשים מהמין השני דווקא, או מאותו המין דוקא. פוביה נרכשת קשורה לעיתים קרובות עם היסטוריה לש התעללות פיזית, או התעללות מינית, וכן יכול להיו קשור לאנורקסיה נרבוזה.
בטבע האדם, דרוש לו מגע פיזי כדי להתפתח, וכדי ליצור קשרים חברתיים וזוגיים. בדרך כלל חווית הנגיעה על ידי אוהב, כמו אמא המלטפת את תינוקה, משרה רוגע וחוויה מנחמת למי שנוגעים בו. אך למי שסובל מפובית מגע, יכול להיגרם סבל ובעיות רגשיות. ולאדם כזה יהיה קושי בהתפתחות והשתלבות בחיים נורמטיביים ובזוגיות.
זיגמונד פרויד סיווג את הפחד ממגע בתחום הנוירוזות והזכיר אותו בהרצאתו "חיי המין האנושיים". פרויד ראה בפחד ממגע תוצאה אפשרית של צרכים מיניים לא מסופקים.
תסמינים

כמו עם פוביות אחרות וחרדות, הסימפטומים שחוו אפפובים יכול להשתנות בין אדם לאחר, עם זאת, רשימה לא ממצה של סימפטומים כוללת:
הרגשת אי נוחות
זיעה,
בחילות,
דפיקות לב,
יובש בפה,
סחרחורת,
פאניקה,
קהות חושים,
בעיות בנשימה
חוסר אונים,
מתח ונוקשות שרירים,
צמרמורת,
תחושה של אובדן או אסון מתקרב.
דרכי טיפול

הליך הטיפול הוא איטי בדרך כלל. אפשר לנסות להשתמש בטכניקות של הרפיה, נשימה או מדיטציה, כדי להרחיק את הפוביה. וכן לנסות בהדרגה להחשף למגע נשלט עם אחרים. במקרים קשים יותר, הטיפול הנדרש הינו טיפול פסיכולוגי. אחת השיטות היא להשתמש בטכניקה של חשיפה, שחושפת את המטופל בעדינות לגורמי הפוביה שלו, דבר הנעשה על ידי הפסיכולוג המטפל.
גורמים אחרים

לפעמים הפחד ממגע נובע מסיבות אחרות, ולא מ"פוביה ממגע". כגון: ממיגרנה או מתסמונת כאב אזורי מורכב, ויש להבדיל בין זה לבין פוביה ממגע.
ראו גם

פוביה
דיספוריה
הפרעת חרדה
הערות שוליים

↑  הפרעת הספקטרום האוטיסטי בהיקף עיבוד המישוש בספרייה הלאומית למדע, ארצות הברית 23 בדצמבר 2016(באנגלית)
↑  שנאת מגע אצל מטופלים עם טראומטיזציה בין-אישית בספרייה הלאומית למדע ארצות הברית 17 ביוני 2017(באנגלית)
↑  מחקר שנעשה באונברסיטת טקסס ב-2009(באנגלית)
↑  עדות להפרעת דחק פוסט-טראומטית מורכבת... בספרייה הלאומית למדע ארצות הברית 4 בנובמבר 2016(באנגלית)
↑  מגע רגשי באנורקסיה נרבוזה בספרייה הלאומית למדע, ארצות הברית 30 בדצמבר 22(באנגלית)
↑  מאמר בנושא Rosario Montirosso, Francis McGlone בספרייה הלאומית למדע, ארצות הברית 4 מרץ 2020(באנגלית)
↑  הרצאות על המבוא לפסיכואנליזה מאת זיגמונד פרויד - טקסט בפרויקט גוטנברג(בגרמנית)
1 2  תסמינים של Hafephobia באתר Unobravo(בספרדית)
↑  המכון הפסיכולוגי CLARITAS בספרד(בספרדית)
| פסיכולוגיה חברתית |
| --- | --- | --- |
| ענפי מחקר | שכנוע • קונפורמיות • תוקפנות • משיכה בין אישית (אנ') • דעות קדומות • אלטרואיזם • השפעות הקבוצה • העדפות חברתיות • סכסוך • רגש • אמפתיה • עמדות • ייחוסים חברתיים • קוגניציה חברתית • מוטיבציה • פוביה ממגע |  |
| מושגי יסוד | סכמה • היוריסטיקה • הערכה עצמית • שנאת אי-שוויון • תורת הערך • שנאת סיכון • תאוריה של תודעה • אפקט ההילה • רושם ראשוני • השערת העולם הצודק • תאוריית הצדקת המערכת • תאוריית החליפין החברתי • תאוריית השליטה החברתית • הטיה לטובת העצמי • הטיית האישוש • הטיית הצופה המשתתף • זוהר חמים (אנ') • טעות הייחוס הבסיסית • דיסוננס קוגניטיבי • נבואה המגשימה את עצמה • הערכה עצמית • אפקט הזרקור • אפקט הקונצנזוס השגוי • אפקט מעל הממוצע • צידוק יתר • התאוריה הדו גורמית של הרגש (אנ') • פיזור אחריות • בורות פלורליסטית • תאוריית התסכול-תוקפנות • חבלה עצמית • תאוריית שיפור העצמי  • תאוריית ההשוואה החברתית • סמכותנות • זרימה • קיטוב קבוצתי (אנ') • קבוצת פנים וקבוצת חוץ • תאוריית התפיסה העצמית • מודל המעגל המורכב של הרגשות • חוכמת ההמונים • פסיכולוגיה של השקר • תחושת סוכנות • סטריאוטיפ • דה-אינדיבידואציה • ניהול הרושם • ניטור עצמי • משא ומתן • תאוריית הלמידה החברתית • תאוריית רמת ההבנייה (אנ') |  |
| אישים בולטים | ליאון פסטינגר • דריל בם • סטנלי שכטר • ג'רום זינגר (אנ') • ליסה פלדמן בארט • פול אקמן • סולומון אש • פיליפ זימברדו • ג'יימס ראסל • שלום שוורץ • אלברט בנדורה • נירה ליברמן |  |
| תחומי מחקר קרובים | פסיכולוגיה ארגונית • כלכלה התנהגותית • נוירופסיוכלוגיה חברתית • נוירוכלכלה • פסיכולוגיה פוליטית • ניהול • פסיכולוגיה צבאית |  |
טוני מרטינס

אנטוניו "טוני" מרטינס לופס (בספרדית: Antonio "Toni" Martínez López; נולד ב-30 ביוני 1997) הוא כדורגלן ספרדי שמשחק בעמדת החלוץ בקבוצת דפורטיבו אלאבס מהלה ליגה. הוא ייצג את ספרד בנבחרות הנוער. מרטינס החל את הקריירה הבוגרת שלו בולנסיה, לפני שהצטרף לווסטהאם יונייטד בשנת 2016. הוא הושאל למספר מועדונים אנגליים וספרדיים, ואז חתם עם פמליקאו בשנת 2019. בשנה שלאחר מכן, הוא הצטרף לפורטו.
קריירת מועדונים > ולנסיה

נולד בבריו דל פרוגרסו, מורסיה. מרטינס החל את קריירת הכדורגל שלו עם הקבוצה המקומית והצטרף מאוחר יותר לריאל מורסיה. בשנת 2013, הוא חתם עם ולנסיה, ובהמשך עבר לאקדמיה שלה. הוא ערך את הופעת הבכורה הבוגרת שלו בליגת הספרדית השלישית בגיל 16, כשהוא נכנס כמחליף וכבש במפגש מול פראט ב-8 בדצמבר 2013.
בשלוש עונות בקבוצת המילואים של ולנסיה הוא שיחק 16 משחקים וכבש שני שערים, וערך עוד שמונה הופעות, שער ושלושה בישולים עבור קבוצת הנוער של המועדון מתחת לגיל 19 בליגת האלופות.
קריירת מועדונים > וסטהאם יונייטד > 2016/2017: חתימה והשאלה לאוקספורד

באפריל 2016, מרטינס הסכים להסכם שלוש שנים להצטרף למועדון האנגלי וסטהאם יונייטד ב-1 ביולי 2016 תמורת דמי העברה של כ-2.4 מיליון ליש"ט. הוא קיבל אישור להתאמן עם חברי הקבוצה החדשים שלו על ידי ולנסיה כדי לעזור לו להתמקם ולהתרגל לכדורגל באנגליה. מרטינס קיבל את החולצה מספר 29 לעונת 2016/2017.
הוא סימן את הופעת הבכורה שלו בפרמייר ליג עם שער מול סטוק סיטי, בניצחון ביתי של 3–0. לאחר שכבש שבעה שערים בכמה משחקים עבור וסטהאם יונייטד U23 במהלך המחצית הראשונה של העונה, הוא ספג שתי פציעות; הראשונה השביתה אותו למשך שישה שבועות אולם לאחר מכן ספג פציעה נוספת. עד לינואר הוא רשם 12 שערים ב-11 הופעות.
ב-23 בינואר 2017, הוא נשלח בהשאלה בפעם הראשונה בקריירה שלו, לקבוצה מהליגה האנגלית השלישית, אוקספורד יונייטד עד סוף עונת 2016/2017, וקיבל את חולצה מספר 7. ב-28 בינואר, נכנס מרטינס כמחליף וכבש את שער הבכורה שלו עבור אוקספורד בניצחון ביתי של 3–0 על ניוקאסל יונייטד בסיבוב הרביעי של הגביע האנגלי. הוא ערך את הופעת הבכורה שלו בליגה ב-5 בפברואר במשחק חוץ מול סווינדון טאון, משחק בו ניצחה אוקספורד בתוצאה 2–1, וכבש את השער הראשון שלו בליגה, במסגרת הפסד 3–2 למובילת הטבלה, שפילד יונייטד, ב-7 במרץ.
קריירת מועדונים > וסטהאם יונייטד > 2017/2018: הופעת בכורה והשאלה לואיאדוליד

ב-7 בינואר 2018, ערך מרטינס את הופעת הבכורה המלאה שלו בווסטהאם במשחק סיבוב שלישי של הגביע האנגלי בשרוסברי טאון, כשהחליף את חבייר הרננדס לאחר 71 דקות בתיקו 0–0. ב-1 בפברואר, הוא הושאל ביום האחרון של חלון ההעברות למועדון ריאל ואיאדוליד לשארית עונת 2017/2018. הוא תרם עם שער אחד בעשר הופעות, וסייע לקבוצתו להעפיל לליגה הבכירה.
קריירת מועדונים > וסטהאם יונייטד > 2018/2019: ראיו מחדאונדה ולוגו בהשאלה

ב-13 באוגוסט 2018, מרטינס הצטרף לראיו מחדאונדה, שעדיין היה בליגה הספרדית השנייה, בהשאלה לעונה. הוא ערך את הופעת הבכורה שלו שישה ימים לאחר מכן נגד ריאל סרגוסה. הוא נכנס כמחליף במחצית השנייה עבור אנסו פרננדס, וכבש את השער הראשון של המועדון בליגה הספרדית השנייה, אם כי בהפסד 2–1.
ב-18 בינואר 2019, ביטל מרטינס עבר ללוגו מאותה הליגה, בהשאלה עד יוני. בהופעת הבכורה שלו שמונה ימים לאחר מכן, הוא כבש את השער הראשון בניצחון ביתי של 3–2 נגד המועדון לשעבר שלו.
הוא שוחרר על ידי וסטהאם ב-1 ביולי 2019, כאשר חוזהו פג.
קריירת מועדונים > וסטהאם יונייטד > פמליקאו

ב-22 ביולי 2019, הצטרף מרטינס לפמליקאו עם חוזה של שלוש שנים. הוא ערך את הופעת הבכורה שלו ב-3 באוגוסט בסיבוב הראשון של ליגת העל הפורטוגלית, כמחליף בדקה ה-59 לפדרו גונסלבש בהפסד ביתי של 2–0 לקוביליה. שבוע לאחר מכן, הוא כבש את השער הראשון של בעונה בניצחון 2–0 נגד סנטה קלרה.
מרטינס כבש ארבעה שערים בחמישה משחקים כאשר פמליקאו הגיעה לחצי גמר הגביע הפורטוגלי בפעם הראשונה מאז 1946.
קריירת מועדונים > וסטהאם יונייטד > פורטו

ב-4 באוקטובר 2020, הצטרף מרטינס לפורטו עם חוזה לחמש שנים. הוא זכה בתואר הראשון שלו ב-23 בדצמבר בסופר קאפ הפורטוגלי, כמחליף בדקה האחרונה בניצחון 2–0 על בנפיקה.
מרטינס כבש את השער הראשון שלו בפורטו ב-21 בנובמבר בניצחון 2–0 בגביע נגד פבריל, עם שער בבעיטת מספריים; שער הליגה הראשון שלו היה בניצחון ביתי של 3–0 על מוריינסה. ב-3 בינואר 2021. ב-14 בפברואר, הוא ירד לקבוצת המילואים בליגה פורטוגלית השנייה.
ב-15 באוגוסט 2021, כבש מרטינס את שני השערים של פורטו בניצחון 2–1 על פמליקאו. הוא הורחק ב-11 בספטמבר בתיקו 1–1 מול ספורטינג עקב עבירה על סבסטיאן קואטס. ב-17 בפברואר 2022, כבש מרטינס את צמד שערים בניצחון ביתי בתוצאה 2–1 על לאציו  בליגת האלופות.
קריירת מועדונים > וסטהאם יונייטד > אלאבס

ב-27 באוגוסט 2024, חזר מרטינס למולדתו לאחר שחתם על חוזה לארבע שנים בדפורטיבו אלאבס מלה ליגה. במשחק הבכורה שלו בקבוצה כבש את שער הניצחון של אלאבס נגד ריאל סוסיאדד באנואטה, ובמשחקו השני כבש שער נוסף, הפעם נגד לאס פאלמאס במנדיסורוצה. בשני המשחקים הוא עלה מהספסל.
קריירה בינלאומית

מרטינס שיחק ארבעה משחקים עבור נבחרת ספרד עד גיל 17. הוא ערך את הופעת הבכורה שלו ב-22 בינואר 2014 מול איטליה.
בשנת 2015, הוא נכלל בסגל נבחרת ספרד עד גיל 19 באליפות אירופה עד גיל 19 ביוון.
תארים > פורטו

הליגה הפורטוגלית: 2021/2022
הגביע הפורטוגלי (3): 2021/2022, 2022/2023, 2023/2024
גביע הליגה הפורטוגלית: 2022/2023
הסופר קאפ הפורטוגלי (3): 2020, 2022, 2024
תארים > אישיים

חלוץ החודש בליגת העל הפורטוגלית: אוגוסט 2021
פרובינציות איראן

איראן מחולקת ל-31 פרובינציות (בפרסית: استان אֹסְתאן, ברבים استان‌ها אֹסְתַנְהא) ששלטונם נמצא בדרך כלל בעיר הגדולה בפרובינציה, המכונה עיר הבירה (مرکز, מַרְכַז) של הפרובינציה. ראש הפרובינציה הוא המושל (استاندار, אֹסְתאנְדאר), הממונה על ידי שר הפנים האיראני, וכפוף לאישור של המג'לס.
עד 1950, איראן הייתה מחולקת ל-12 פרובינציות בלבד, באותה שנה נוצרו מחוזות שהוכפפו לפרובינציות הקיימות. בין השנים 1960–1981 כל המחוזות קודמו בהדרגה למעמד של פרובינציות. בשנות קיומה של הרפובליקה האסלאמית באיראן, נוספו עוד תשע פרובינציות, האחרונה היא  פרובינציית אלבורז, שבירתה היא העיר כָּרָג'.
כל פרובינציה מחולקת למחוזות המכונים שַהְרֶסְתאן (شهرستان). כל אחד מהשהרסתאנים מחולק לנפות, המכונות בח'ש (بخش). בכל אחת מהנפות, העיר הגדולה ביותר היא בירת הנפה, ובה יושבת המועצה המקומית של הנפה.
בהתאם לנתונים הסטטיסטיים ממרץ 2005, באיראן התקיימו:
31 פרובינציות (אֹסְתאן)
324 מחוזות  (שַהְרֶסְתאן)
865 נפות  (בח'ש)
982 ערים (شهر, שַהְר)
2378 כפרים או ריכוזי יישוב קטנים (دهستان, דֶהֶסְתאן)
פוליטיקה מקומית באיראן

מועצות הערים והכפרים נבחרות על ידי הציבור בכל הפרובינציות של איראן, והן האחראיות על מנהל אזור בחירתן. חברי מועצות הכפרים והערים נבחרים בבחירה ישירה לכהונה של עד ארבע שנים.
בהתאם לסעיף 7 בחוקת איראן, מועצות מקומיות אלו, יחד עם המג'לס, הן "הגופים המקבלים את ההחלטות והמנהלים את המדינה". עם זאת, סעיף זה של החוקה לא יושם עד הבחירות המקומיות הראשונות שנערכו 20 שנה לאחר המהפכה האסלאמית, ב-1999. המועצות אחראיות לבחירת ראשי הערים (בעבר הייתה סמכות זו בידי הנשיא), ואלה חייבים לציית להחלטות המועצות. המועצות גם מפקחות על פעילות העיריות. מועצות אלו אחראיות לתכנון ותיאום השתתפות אזור הבחירה שלהם בתוכניות כלל לאומיות של רווחה, חינוך, תרבות וכלכלה.
הפרובינציות

| מספר | שם | שם בפרסית | בירה | שטח (ק"מ²) | אוכלוסייה (2023) | מספר שַהַרַסְתאנים |
| --- | --- | --- | --- | --- | --- | --- |
| 1 | טהראן | تهران | טהראן | 18,814 | 13,323,000 | 13 |
| 2 | קום | قم | קום | 11,526 | 1,300,000 | 1 |
| 3 | מַרְכַזי | مرکزی | אראכ | 29,130 | 1,436,000 | 10 |
| 4 | קַזְוין | قزوین | קזווין | 15,549 | 1,284,000 | 5 |
| 5 | גילאן | گیلان | ראשת | 14,042 | 2,546,000 | 16 |
| 6 | ארדביל | اردبیل | ארדביל | 17,800 | 1,284,000 | 9 |
| 7 | זנג'אן | زنجان | זנג'אן | 21,773 | 1,103,000 | 7 |
| 8 | מזרח אזרבייג'ן | آذربایجان شرقی | תבריז | 45,650 | 3,925,000 | 19 |
| 9 | מערב אזרבייג'ן | آذربایجان غربی | אֻרוּמיה | 37,437 | 3,278,000 | 14 |
| 10 | כֹּרְדֶסְתאן | کردستان | סננדג' | 29,137 | 1,614,000 | 9 |
| 11 | המדאן | همدان | המדאן | 19,368 | 1,756,000 | 8 |
| 12 | כרמאנשאה | كرمانشاه | כרמאנשאה | 24,998 | 2,003,000 | 13 |
| 13 | אילאם | ایلام | אילאם | 20,133 | 591,000 | 7 |
| 14 | לורסתאן | لرستان | ח'ורמאבאד | 28,294 | 1,784,000 | 9 |
| 15 | ח'וזסתאן | خوزستان | אַהְוַאז | 64,055 | 4,725,000 | 18 |
| 16 | צַ'הַארְמַחאל ובַּחְ'תיאַרי | چهارمحال و بختیاری | שַׁהְרֶכֹרְד | 16,332 | 973,000 | 6 |
| 17 | כֹהְגילוּיֶה ובוׁיֶראַהמַד | کهگیلویه و بویراحمد | יאסוג' | 15,504 | 728,000 | 5 |
| 18 | בושהֶר | بوشهر | בושהר | 22,743 | 1,174,000 | 9 |
| 19 | פארס | فارس | שיראז | 122,608 | 4,904,000 | 23 |
| 20 | הֹרְמֹזְגאן | هرمزگان | בנדר עבאס | 70,669 | 1,806,000 | 11 |
| 21 | סיסתאן ובַלוּצֶ'סְתאן | سيستان و بلوچستان | זאהֶדאן | 181,785 | 2,777,000 | 8 |
| 22 | כרמאן | كرمان | כרמאן | 183,285 | 3,184,000 | 14 |
| 23 | יזד | یزد | יזד | 76,469 | 1,156,000 | 10 |
| 24 | אספהאן | اصفهان | אספהאן | 107,029 | 5,136,000 | 21 |
| 25 | סמנאן | سمنان | סמנאן | 97,491 | 715,000 | 4 |
| 26 | מאזַנְדַראן | مازندران | סארי | 23,701 | 3,302,000 | 15 |
| 27 | גֹלֶסְתאן | گلستان | גֹרְגאן | 20,195 | 1,893,000 | 11 |
| 28 | צפון ח'וראסאן | خراسان شمالی | בֹוגְ'נֹוּרד | 28,434 | 868,000 | 6 |
| 29 | ח'וראסאן רַזַוִי | خراسان رضوی | מַשְהַד | 118,884 | 6,444,000 | 19 |
| 30 | דרום ח'וראסאן | خراسان جنوبی | בירגַ'נְד | 151,913 | 786,000 | 4 |
| 31 | אלבורז | استان البرز | כרג' | 5,833 | 2,730,000 | 4 |
| סה"כ | איראן | ايران | טהראן | 1,628,554 | 69,926,300 | 324 |
הערות שוליים

↑  פרק 103 של חוקת איראן.
↑  פרק 100 של חוקת איראן
| חלוקה מנהלית של מדינות אסיה |
| --- | --- | --- |
|  | אוזבקיסטן • אזרבייג'ן • איחוד האמירויות הערביות • אינדונזיה[3] • איראן • אפגניסטן • ארמניה • בהוטן • בחריין • בנגלדש • ברוניי • גאורגיה[1] • הודו • המלדיביים • הפיליפינים • הרפובליקה העממית של סין • וייטנאם • טאיוואן[2] • טג'יקיסטן • טורקיה[1] • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור[3] • מיאנמר • מלזיה • נפאל • סוריה • סינגפור • סרי לנקה • עומאן • עיראק • ערב הסעודית • הרשות הפלסטינית[2] • פקיסטן • קוריאה הדרומית • קוריאה הצפונית • קזחסטן[1] • קטר • קירגיזסטן • קמבודיה • קפריסין • רוסיה[1] • תאילנד • תימן |  |
1 חלק משטח המדינה נמצא באירופה. 2 המדינה לא מוכרת על ידי האומות המאוחדות כמדינה רשמית. 3 חלק משטח המדינה נמצא באוקיאניה.
זיג הייל

אוגוסט לנדמסר, פועל מספנה גרמני שסירב בהתרסה להצדיע במועל היד הנאצי. לימים הפכה התמונה לסמל המדגיש את הדבקות בערכים אנושיים בכל מחיר
זִיג הַייל (בגרמנית: Sieg Heil) הוא ביטוי גרמני, שמשמעותו "הריעו לניצחון". בגרמניה הנאצית נאמר הביטוי בשילוב הצדעה במועל יד.
היסטוריה

ביטוי זה היה חלק בלתי נפרד ממפגשים, מאסיפות וממפגנים פוליטיים בגרמניה הנאצית. בביטוי "זיג הייל", נהוג היה להשתמש באסיפות המוניות, ואילו במפגשים קטנים היו מצדיעים במועל יד ואומרים "הַייל היטלר", מגרמנית: "Heil Hitler" או "הריעו להיטלר". הביטוי הפך לביטוי שגור שנכתב על כרזות והוטבע על סיכות. קבוצות מתנגדים לנאציזם באותה עת השתמשו בפרפרזות לביטוי זה: לדוגמה נערי הסווינג השתמשו בביטוי "Swing Heil" ("הריעו לסווינג").
בגרמניה של ימינו, אמירת הביטוי היא עבירה פלילית שהעונש עליה הוא עד שלוש שנים בכלא (StGB סעיף 86א'). חוק זה תקף גם לגבי ביטויים שיכולים, בטעות, להישמע כמו "זיג הייל". שימושים באמנות, בהוראה ובמדע פטורים מעונש.
בקרב הנאו-נאצים נפוץ השימוש במונח 14/88 מילים, ובמיוחד באתרי גזענות ועליונות לבנה ברשת האינטרנט.
ראו גם

14 מילים
18 (מספר)
המסדר (נאו-נאציזם)
נאו-נאציזם
האחווה הארית
אריה קופלמן

| --- | --- |

קופלמן, 2005
 לידה:  23 בספטמבר 1938 ברוקליין, מסצ'וסטס, ארצות הברית
 פטירה:  7 באוקטובר 2024 (בגיל 86) מנהטן, ניו יורק, ארצות הברית
 מדינה:  ארצות הברית ארצות הברית
 מקום מגורים:  מנהטן, ניו יורק
 פעילות בולטת:  סגן יו"ר ומנכ"ל DDB העולמית  נשיא ומנהל התפעול של חברת שאנל בע"מ
 ידוע בשל:  תרומתו הכלכלית לחברת שאנל
 השכלה:  בוגר אוניברסיטת ג'ונס הופקינס  מוסמך במנהל עסקים מטעם אוניברסיטת קולומביה
 תקופת הפעילות:  1963–2008 (כ־45 שנים)
 מקצוע:  איש עסקים ופילנתרופ
 תקופת כהונה:  1966–1986 מנהל תיקי לקוחות בחברת הפרסום Doyle Dane Bernbach  1986–2008 נשיא ומנהל התפעול של חברת שאנל העולמית
 השקפה דתית:  יהדות
 בת זוג:  קורין "קוקו" פרנקו
 מספר צאצאים:  2
 פרסים והוקרה:  1989, מונה על ידי הנשיא רונלד רייגן למועצת מוזיאון ארצות הברית לזכר השואה  2000, פרס "Living Landmark  2005, חתן פרס היכל התהילה של "קרן הבישום" (FiFi), וזכה בשלושה פרסי "מועצת מעצבי האופנה של אמריקה" (CFDA)
אריה ל. קופלמן (באנגלית: Arie L. Kopelman;‏ 23 בספטמבר 1938 – 7 באוקטובר 2024) היה איש עסקים ופילנתרופ יהודי-אמריקאי. הוא כיהן כנשיא ומנהל התפעול הראשי של שאנל מ-1986 עד פרישתו ב-2004. לאחר פרישתו הוא נשאר בשאנל כסגן יו"ר הדירקטוריון עד 2008.
דיוקן של קופלמן ואשתו קוקו, שצייר קרל לגרפלד במלאת 10 שנים לעבודתם המשותפת, 1996
ביוגרפיה

קופלמן נולד ב-23 בספטמבר 1938 בברוקליין, מסצ'וסטס, להורים יהודים, פרנק ורות קופלמן. פרנק קופלמן, בוגר בית הספר למשפטים בהרווארד, עסק במשפטים, היה פרופסור באוניברסיטת בוסטון והיה השופט הצעיר ביותר שמונה בתולדות המדינה כשמונה לשופט בבוסטון. אחיו התאום של אריה קופלמן, דייוויד קופלמן, הלך בדרכו של אביהם, למד בהרווארד לתואר בוגר במשפטים, והיה גם הוא שופט.
לאחר שאריה למד בבית הספר הלטיני של בוסטון ובית הספר וויליסטון נורת'המפטון, סיים קופלמן את לימודי תואר בוגר באוניברסיטת ג'ונס הופקינס ובהמשך השלים תואר מוסמך במנהל עסקים מבית הספר לעסקים של אוניברסיטת קולומביה. העבודה הראשונה שלו אחרי בית הספר לעסקים הייתה עבודה בתוכנית ההכשרה של פרוקטר אנד גמבל, במטה שלהם בסינסינטי, אוהיו. לאחר שלוש שנים בחברה, הוא הפך למנהל תיקי לקוחות בחברת הפרסום Doyle Dane Bernbach (שנקראת גם DDB Worldwide), בחברה, במהלך 20 השנים הבאות הוא עלה בסולם הדרגות והגיע לתפקיד סגן יו"ר ולאחר מכן לתפקיד מנכ"ל החברה. במהלך כהונתו ב-DDB העולמית, קופלמן עבד עם הלקוחות JB Liquors,‏ Heinz Ketchup ו-Chanel, שהיו מהלקוחות הגדולים שלו.
בשנת 1985, הבעלים של חברת שאנל הצרפתית, אלן ורטהיימר וז'ראר ורטהיימר, שכרו את קופלמן לתפקיד נשיא ומנהל התפעול של שאנל בע"מ לעבודה במטה שלהם בניו יורק. בשלב זה, לקופלמן כבר היו יחסי עבודה של 14 שנים עם שאנל, במסגרת עבודתו בחברת הפרסום DDB, שם הוא יצר קמפיינים פרסומיים עבור המותג שאנל. במהלך 19 השנים הבאות בשאנל, קופלמן הגדיל את המותג והרחיב את עסקי הליבה הקמעונאיים, הבשמים, הקוסמטיקה, טיפוח העור, המשקפיים והאביזרים, והפך את שאנל לחברה המכניסה והמרוויחה מיליארדי דולרים. בתחילת הקריירה של קופלמן בשאנל, למותג היו שני מותגי בוטיק עצמאיים וההכנסות השנתיות של שאנל עמדו על 357 מיליון דולר. עד לפרישתו, היו לשאנל 17 מותגי בוטיק בארצות הברית ובשנת 2014, שאנל דיווחה על מכירות שנתיות בהיקף של 7 מיליארד דולר.
במהלך כהונתו כנשיא, החברה יצרה ושיווקה את הבשמים Coco,‏ Coco Mademoiselle,‏ Chance,‏ Allure,‏ Allure for Men,‏ Cristalle,‏ Egoiste ו-Egoiste Platinum. הבושם קוקו מדמואזל מדורג לרוב בין הבשמים הנמכרים ביותר בעולם.  קופלמן היה אחראי על אסטרטגיית המותג שאנל מספר 5. קופלמן ניסח את הסכם התמיכה הרב-פלטפורמות של שאנל מס. 5, לחמש שנים עם ניקול קידמן בתור הפנים של הבושם, שבעבורו יצר הבמאי באז לורמן עם ניקול פרסומות בטלוויזיה.